- Hindi News
- National
- मातृ एवं शिशु मृत्युदर में कमी लाने के लिए आशाओं ने मां व बच्चों को बचाने ली शपथ
मातृ एवं शिशु मृत्युदर में कमी लाने के लिए आशाओं ने मां व बच्चों को बचाने ली शपथ
प्रजनन, मातृ एवं शिशु स्वास्थ्य, मिशन इन्द्रधनुष टीकाकरण के साथ ही किशोरी स्वास्थ्य पर जिले के गुलगंज प्राथमिक स्वास्थ्य केंद्र परिसर में संवाद हुआ।
इस मंथन कार्यक्रम में क्षेत्र की आशाओं के साथ ही अन्य महिलाओं और पुरूषों ने भाग लिया। तकनीकी जानकारी के लिए मेडिकल ऑॅफिसर डॉ. नीरज द्विवेदी उपस्थित रहे। कार्यक्रम को संबोधित करते हुए डाॅ. नीरज द्विवेदी ने कहा कि मातृ एवं शिशु मृत्युदर कम करने के लिए हमें निरंतर अपने अपने क्षेत्रों में लोगों से संपर्क समन्वय के साथ ही संवाद बनाए रखना होगा।
उन्होंने कहा कि मातृ शिशु मृत्युदर में कमी लाने के लिए हमें भावी माताएं यानि किशोरियों के स्वास्थ्य पर ध्यान देने के साथ ही स्वास्थ्य संबंधी जरूरी बातें बतानी होगी। ताकि उनकी सही उम्र में विवाह हो और पक्की उम्र में मां बनकर एक स्वास्थ्य बच्चे को जन्म दे सकें। संस्थागत प्रसव और समुचित टीकाकरण कराने के साथ ही उन्हें शिक्षित करना होगा। जागरूकता, समन्वय और संपर्क के साथ ही संचार संवाद पर जिला अस्पताल के डीसीएम कमलेश मसीह, जिला मीडिया सलाकार दीप्ति जैन, बीसीएम नीलम तिवारी के साथ ही क्षेत्रीय प्रचार निदेशालय के उज्जैन के प्रचार अधिकारी दिलीप सिंह परमार ने आशाओं से बातचीत की।
सवाल-जवाबों का चला दौर और जीते पुरस्कार
कार्यक्रम के दौरान आशाओं और उपस्थितजनों से निदेशालय के प्रचार अधिकारियों ने सीधा संवाद किया गया। बात-चीत का दौर चला प्रमुख स्वास्थ्य योजनाओं तथा कार्यक्रमों पर सवाल-जवाब हुए। सही जवाब देने वालांे को विभाग की ओर से आकर्षक पुरस्कार प्रदान किए गए। प्रश्न मंच के दौरान इस वर्ष 17 एवं 18 नसबंदी कराने वाली आशाओं क्रमश: लहर गांव की आशा अनीता सेन और मातगुवां की वीणा सिंह परिहार को सम्मानित किया गया। इस अवसर पर आशाओं ने अपने-अपने क्षेत्रों मां और बच्चों को बचाने की शपथ ली गई।
कार्यक्रम
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva